Diari Oficial de la Generalitat Valenciana


Sumari del DOGV 8095, del 31-07-2017 (2017/6152)

Notificació de la sentència dictada en el procediment ordinari número 761/2016.
-------------------------------------------------------------------------------

### Dades del document

Número de DOGV
:   8095

Data del DOGV
:   31-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6152


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el procediment ordinari número 761/2016. [2017/6152]  
Assumpte civil número 000761/2016  
Judici: família, divorci contenciós [DIC] número 000761/2016.  
Part demandant: Iliana Margarita Pinargote Bonnard.  
Part demandada: Michael Conrad Trujillo Quimi.  
Sobre: divorcis no consensuats.  
Paloma Viñas Tormo, lletrada de l'Administració de justícia del Jutjat de Primera Instància número 5 de Dénia, faig saber que en el judici a què es fa referència s'ha dictat la sentència que té la dispositiva que, literalment, és com segueix:  
  
«Dispositiva  
Estime parcialment la demanda formulada per Iliana Margarita Pinargote Bonnard, representada per la procuradora dels tribunals Elisa Gilabert i amb direcció de la lletrada Elisa Royo Abad, designats del torn d'ofici, contra Michael Conrad Trujillo Quimi, declarat en rebel·lia, en què ha intervingut el Ministeri Fiscal en la persona de l'advocada fiscal titular Sofía Gómez, en la representació que exerceix, declarat en rebel·lia, i dispose la dissolució del matrimoni, per causa de divorci, dels expressats cònjuges amb tots els efectes inherents a aquesta declaració, i en especial els següents:  
  
1. Atribuïsc l'exercici de la pàtria potestat sobre A. G., nascut en data 24 d'octubre de 2002, i A. M., nascut l'1 de setembre de 2011, a la mare.  
2. Atribuïsc la guarda i custòdia dels menors, A. G. i A. M., a la mare.  
Pel que fa al règim de visites a favor del pare, fixe un règim de visites a favor del pare no custodi flexible i com a mínim d'una vegada a l'any si, estant-se a Equador, ve a veure els seus fills, o de caps de setmana alterns si ve a viure a Espanya o hi passa temporades; donat el cas, el pare haurà d'acudir a replegar els menors al domicili matern i retornar-los-hi, i, en tot cas, haurà d'avisar la mare amb antelació.  
  
3. Quant a la pensió alimentària per als fills, A. G., nascut en data 24 d'octubre de 2002, i A. M., nascut l'1 de setembre de 2011, el pare abonarà la suma de 120 euros a cada un, açò és, el total de 240 euros mensuals actualitzables a l'índex de preus de consum i que ha d'ingressar els cinc primers dies de cada mes en el compte bancari que designe la mare.  
Quant al pagament de les despeses extraordinàries, aquestes seran assumides per cada progenitor a mitges, i tenen aquest caràcter les despeses mèdiques, farmacèutiques, lents, tractaments ortopèdics, ortodòncia, i qualssevol altres que facen referència a la salut no cobertes per la Seguretat Social, pel fet de no ser previsibles ni continues en el temps.  
Les despeses extraordinàries com ara viatges culturals, esportius, activitats extraescolars, seran assumides a mitges, amb al comunicació prèvia a l'altre progenitor.  
Les despeses necessàries d'educació i formació no cobertes pel sistema educatiu, com ara matrícules de col·legis, universitat o centre d'educació a què assistisca, llibres, material escolar, seran assumides a mitges per cada progenitor.  
Comuniqueu aquesta resolució, una vegada siga ferma, al Registre Civil Central on consta inscrit el matrimoni.  
No faig un especial pronunciament sobre les costes processals causades.  
Mode d??impugnació: mitjançant un recurs d??apel·lació davant de l??Audiència Provincial d'Alacant (art. 455 LECn).  
El recurs s??interposarà a través d'un ?escrit que cal presentar en aquest jutjat dins del termini de 20 dies hàbils comptador des de l??endemà que es notifique, en el qual l'apel·lant haurà d'exposar les al·legacions en què base la impugnació, a més d'esmentar la resolució objecte d'apel·lació i els pronunciaments que impugna (art. 458 LECn), i haurà de consignar el dipòsit establit en la disposició addicional 15a de la Llei orgànica del poder judicial, introduïda mitjançant la reforma de la Llei orgànica 1/2009, de 3 novembre, en el compte del Banesto número 4859/0000/0761/0761/16.  
Aquesta és la sentència que pronuncie, mane i firme.  
Publicació. La sentència anterior va ser donada, llegida i publicada pel jutge o jutgessa que la va dictar, mentre celebrava audiència pública en el dia de hui, de la qual cosa jo, el lletrat o lletrada de l'Administració de justícia, done fe. Dénia, 4 de juliol de 2017.»  
  
Atés que es desconeix el domicili o la residència actuals de la part demandada, la lletrada de l'Administració de justícia, de conformitat amb el que disposen els articles 156.4 i 164 de la Llei 1/2000, d'enjudiciament civil, ha ordenat publicar aquest edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de la sentència al demandat.  
  
  
Dénia, 4 de juliol de 2017.- La lletrada de l'Administració de justícia: Paloma Viñas Tormo.